
CAECITATE  NOCTURNA. 


AUCTORE  JACOBO  GRANE 


PROCEMIUM. 


Aliquot  abhinc  annis,  dum,  in  mari  Medi¬ 
terraneo,  navi  bellicae*  chirurgus  praefui, 
mihi  contigit,  haud  pauca  morbi  exempla 
videre,  de  quo  in  paginis  hisce  disserere 
proposui.  Cum,  neque  experientia  neque 
lectione,  morbum  tam  mirum  tamque  ra¬ 
rum  tunc  temporis  recte  curare  accinctus 

essem,  historiam  ejus,  data  quavis  occasio- 

* 

ne  futura,  diligenter  a  me  indagandam  es» 


(1)  Anglice,  “  H.  M.  S.  Cerberus/ 


t 

se,  statui  :  et,  equidem,  tempus  presenti 
opportunius  meliusve,  vix  invenire  potuis¬ 
sem. 

His  igitur  permotus  nunc  opus  inivi ;  ac 

etsi  de  hoc  morbo  multum  adhuc  lateat,  et 

\ 

quamvis  historiam  ejus  accuratiorem,  aut 
pathologiam  meliorem  vix  reddere  paratus 
sim,  tamen  nullus  (ut  spero)  lector  bene¬ 
volus  inceptum  meum  aspernere  aut  vili- 
pendere  conabitur,  quia,  re  quidem  vera, 
hoc  tentamen  adeo  maculosum  et  incondi¬ 
tum  minime  protulissem,  nisi  leges  Acade¬ 
miae  hujus  inclytae  aliquid  examini  Doctis¬ 
simorum,  candidatis  summos  in  Medicina 
honores  ambituris,  subjiciendum  esse  pos- 
tulassent.  Indulgentia  igitur  fretus,  ad  rem 
propositam  ibo. 


MORBI  1  HISTORIA. 

Nyctalopia  morbus  est,  in  quo  per  diem 
aeger  videt,  sed,  ab  occasu  usque  ad  ortum 
solis,  visus  plus  minusve  imminuitur. 


(1)  Huic  morbo  (caecitati  scilicet  nocturnae)  auctores  varia  im¬ 
posuerunt  nomina ;  duobus,  autem,/'  Hemeralopia,”  et  “  Nyctalo» 

Apud  nostrates  parum  cognitus  est ;  sed 
in  regionibus  intertropicis,  et  in  illis  terra¬ 
rum  partibus,  ubi  sol  et  aestus  graviores  ur¬ 
gent,  saepissime  apparet.  In  Russia  et  Ger¬ 
mania  aliquando  epidemice  grassatur;  et 
in  oris  maritimis  et  insulis  maris  Adriae  in¬ 
terdum  conspicitur.  Varias  quoque  partes 
Africae,  Asiae,  et  Americae  vexat ;  et  in 
China  quam  in  Europa  frequentior  esse  tra¬ 
ditur.  Apud  utramque  Indiam,  et  in  mari 
Mediterraneo,  nautas  nostros  haud  raro 
adoritur.  Ubicunque  obvenit,  eandem  in¬ 
duit  formam,  gradu,  tantummodo,  pro  du- 
ratione  morbi,  vel  aegri  idiosyncrasid  mo¬ 
dificatam. 

Quae  sequuntur  signa  morbum  decla- 

i 

rantc 


pia,”  praeter  caetera  usi  sunt.  De  horum  vocabulorum  sensu  pro¬ 
prio  multum  disputatum  est,  sed  hic  subtilius  agere  non  volo.  Mihi 
placuit  Nyctalopiam  alteri  anteferre,  et  auctoritate  scriptorum 
longe  plurimorum  me  suffultum  invenio.  Sequentes,  qui  sub  titu¬ 
lo  “  Nyctalopia”  hunc  morbum  semper  denotant,  enumerare  lice¬ 
at  :  viz.  Aetium,  Avicennam,  Alexandrum  Trall.,  Paullum  Ae- 
ginet.,  Plinium  Secund.,  Manardum,  Rondeletium,  Forestum, 
Platerum,  Etmullerum,  Hoechstetterum,  Horstium,  Panarolum, 

Schenkium,  Zwingerum,  Dujardin,  Hillary,  Heberden,  &c.  &c . 

* 

Occidente  sole,  oculorum  acies  hebescit 
et  magis  magisque  obtunditur,  donec  tene¬ 
bris  noctis  tandem  perfectis,  penitus  abole¬ 
tur.  Totam  per  noctem  urget  caecitas  ;  et 
quo  plus  lux  augetur,  eo  plus  videndi  facul¬ 
tas  revertitur ;  et,  oriente  sole,  statum  na¬ 
turalem  iterum  recuperat  aeger.  Res  ita 
se  habere  pergunt,  ut  caecitatis  et  visus 
accessiones  occasui  et  solis  ortui  respondere 
soleant. 

Quibusdam  in  exemplis,  ad  occasum 
solis  caecitas  subito  adoritur,  et  eodem  mo¬ 
do  ad  accessum  ejus  decedit. 

Caecitatis  varii  sunt  gradus.  Primo  sta¬ 
dio  morbi,  aeger  non  prorsus  caligat,  sed 
res  oblatas,  splendida  luce,  per  noctem  vi¬ 
dere  potest :  Ingravescente  autem  malo, 
visus  hebetior  evadit.  Alii  neque  vident 
lunam,  neque  stellas  ;  neque  lucernas  splen¬ 
dentes  etiamsi  ipsis  oculis  admotas ;  alii 
haec  cernere  possunt,  sed  nulla  quae  luce 
eorum  illuminantur ;  dum  alii  lucem  a  te¬ 
nebris  vix,  ac  ne  vix  quidem,  distinguere 
queant.  Denique  visus  saepe  prorsus  abo- 

letur,  aegro  nil  sub  noctu,  quanquam  luce 
clara,  videre  valente. 

Sub  hoc  statu,  dicit  Dom.  Bampfield,  si 
morbum  perstare  sinamus,  visus  de  die  fit 
debilis,1 2  oculusque  adeo  morbide  acuitur, 
ut  ne  quidem  aeger  distincte  videat,  nec 
solis  radios  directos  vel  reflexos  sine  dolore 
pati  possit.  Hoc  autem  rarius  occurrit. 

Sequentem  observationem  nusquam  ali¬ 
bi  invenire  potui.  Celui  qui  est  afflige  de 
64  ce  mal”— 1 “  qu’il  soit  place  durant  le  jour 
u  dans  un  lien  tenebreux,  il  voit  fort  bien  a 

la  plus  petite  lueur.55  2 

Plerumque  nulla  molestia  aut  oculi  mu¬ 
tatio  visibilis  adest,  etsi  morbus  aliquot 
septimanas  vel  etiam  menses  perstiterit. 
Nonnulli,  tamen,  pupillam  nimis  contrac¬ 
tam  et  immobilem  ;  alii  vero  immobilem  et 
nimis  patulam,  se  conspexisse  dicunt.  Haec 
discrepantia  fortasse  originem  ducit  ab  ob¬ 
servationibus  stadiorum  vel  statuum  diver¬ 
sorum  morbi ;  namque  Dom.  Bampfield,  cui 

(1)  Vide  Medico-  Chirurg.  Trans,  vol.  v.  p.  59. — Vide  quoque 
casum,  in  quo  interdiu  imbecilliter  aeger  cernebat,  apud  “  Joan. 
Manardi,  Epist.”  Lib.  XV.  Epist.  ii.  p.  43}. 

(2)  Vide  Lettres  Edifiantes,  tom»  xxiv.  p.  434. 

tanta  fuit  experientia,  signa  in  exemplis 
pessimis,  et  ubi  morbus  diutius  traxisset,  his 
verbis  depingit.  <c  The  pupil  is  often  con- 
€i  tracted,  and  the  eyes  and  actions  of  the 
u  patient  evince  marks  of  painful  irritation, 
“  if  the  eyes  are  exposed  to  a  vivid  light, 
66  or  if  he  look  upwards.”  Paulo  post  in¬ 
quit  :  cc  The  pupil  of  the  eye  is  conside r- 
ably  dilated  both  by  day  and  night,  in 
cc  the  proportion  of  about  one  case  in  twelve, 
and  at  night  the  pupil  is  often  dilated 
“  and  does  not  perform  its  expansions  and 
contractions,  when  exposed  to  the  moon, 
“  or  artificial  light.”  1  Haec  quoque  ex¬ 
empla  diu  duraverant. 

Morbus,  nulla  curatione  adhibita,  se¬ 
rius  vel  odiis,  sua  sponte,  persaepe  abibit. 
Sub  Jove  frigidulo,  duratio  ejus  a  qua- 
tuor  ad  sex  hebdomadas,  sub  aestate  va¬ 
riare  solet ;  sed  nunc  citius  decedit,  nunc 
longius  protrahitur.  At  in  regionibus  in- 
tertropicis,  plerumque,  multo  diutius  ae¬ 
grum  infestat ;  re  quidem  vera  usque  ad 


(1)  Op.  citat,  p,  42. 

menses  tres,  sex,  novem,  vel  plures  adhuc, 
nonnunquam  deducitur. 

Vitium  fere  congenitum  Nyctalopia  ali¬ 
quando  videtur ; 1 2  et  interdum  etiam  here¬ 
ditarium  esse  dicitur/ 

Incolae  regionum  frigidarum,  intra  tro¬ 
picos  degentes,  quam  illarum  partium  indi¬ 
genae,  morbo  sunt  magis  proclives.  Euro¬ 
paei,  quibus  aliquando  aderat  morbus,  rur¬ 
sus  facillime  affici  solent,  dum  regionibus  ca¬ 
lidis  commorantur  $  et  paroxysmi  caecitatis 
subinde  adsunt,  etsi  morbus  minime  perpe¬ 
tuus  sit. 

Intra  tropicos,  sub  curru  nimium  pro¬ 
pinqui  solis/’  morbus  omnibus  anni  tempes¬ 
tatibus  evenire  solet ;  sed  regiones  tempe¬ 
ratas,  per  saevitiam  temporis  calidioris,  ple¬ 
rumque  vexat.  In  Germania  epidemice 
grassabatur  Julii  et  Augusti  mensibus  in« 

(1)  Vide  exemplum  ubi  aeger,  viginti  annos  natus,  se  malum 
habere  narrat,  “  from  the  first  time  he  was  able  to  take  notice  of 
things,” — Philosoph.  Trans.  Vol.  III.  Part  I.  Ch.  II.  §  xiii.  p.  38. 

- Vide  quoque  casum,  in  quo  aeger  viginti  tres  annos  natus 

haec  verba  facit ;  “  se  a  quatuor  jam  annis  laborare  caecitate  noc- 
“  turna,” — Halleri  Disput.  tom.I.  Disp.  xxii.  §11.  Lausannae 
1757. 

(2)  Vide  Rees’s  Cyclopedia,  art.  Nyctalopia . 

(5)  “  Calore  solis  existente  maximo.” — “  Remittente  solis  aestu 
desiit  haec  Nyctalopia.’ ' — Halleri  Disput.  loc.  cit,  §  8» 

que  Russia,  dicit  Doctor  Guthrie,  maxima 
ex  parte  adest  Junio  et  Julio — per  foeniseci- 
cium- — dum  longius  aestuat  dies. 1 2  Omnia, 
quae  mihi,  in  mari  Mediterraneo,  occurre¬ 
bant  exempla,  sub  aestatis  finem,  et  in  au¬ 
tumno  eveniebant. 

Tempore  quoque  anni,  ubi  aestus  sum¬ 
mum  non  attigit  gradum,  sed  dum  ab  ortu 
ad  occasum  solis  longa  intercedit  dies,  tunc 
morbus  publice  grassans  milites  multum  la¬ 
boris  vigiliaeque  subeuntes,  diversis  tempo¬ 
ribus  adoriri  visus  fuit.  Hujusmodi  exem¬ 
plum  notatu  dignissimum  est  illud,  cujus 
Doctor  Guthrie  his  verbis  mentionem  facit: 
ct  I  was  lately  desired  to  give  an  opinion  on 
u  a  curious  phenomenon  that  happened  last 
cc  war  in  Finland,  where  a  Russian  detach- 
ment,  ordered  to  attack  a  Swedish  post 
u  during  a  light  night  in  spring,  had  like  to 
“  have  mistaken  one  anotlier  for  enemies, 
<c  and  occasioned  bloodshed,  owing  to  some 
u  hundreds  in  the  column  being  blind  after 
66  sun-set.” 


(1)  Vide  Edinb.  Med.  Comment.  Dec.  II.  vol,  ix.  p.  288. 

(2)  Ib.  loc*  citat,  p.  285. 


DE  NYCTALOPIA. 


9 


44  The  complaint  seized  the  soldiers  in 
44  the  spring,  when  the  nights,  from  the 
44  short  absenee  of  the  sun,  and  the  strong 
44  reflexion  from  the  snow,  must  have  been 
44  very  fatiguing  to  the  eyes,  at  a  period  of 
44  much  martial  vigil  and  alarm;  surprises 
44  on  both  sides  being  then  very  frequent, 
44  more  especially  nocturnal.’5  1 

Incolae,  dicit  Richerand,  regionum  sep¬ 
tentrionalium,  ubi,  per  maximam  partem 
anni,  nix  omnia  tegit,  prima  aetate  nycta¬ 
lopes  fiunt.  a 

Opifices,  quorum  oculi  luci  artificiali 
valde  clarae  sunt  objecti,  morbo  nonnun» 
quam  laborant. 3 

In  exemplis  symptomaticis ,  tum  hieme  ac 
vere,  tum  aliis  anni  tempestatibus  morbus 
occurrere  depingitur. 

Inter  morbos  44  circa  brumam,”  occur¬ 
rentes,  et  quibus  44  rursus  ante  equinoc» 


(1)  Ibid.  p.  288.  et  289. 

(2)  Elements  of  Physiology,  by  A.  Richerand,  p.  284.  Edit. 
1812. 

(5)  Ibid.  p.  284. 


B 

tiam,”  <c  reversiones  fiebant,”  Hippocrates 
Nyctalopiam  memorat. 1 2 

Morbo  maxime  sunt  obnoxii  plebecula 
laboriosa,  et  alii  multo  labore,  vigilia,  aliis¬ 
que  debilitatis  causis  defessi, — quibus  saepe 
diaeta  parca,  imo  etiam  insalubris.  Epide¬ 
mici  supra  citati  hujusmodi  hominibus  om¬ 
nes  eveniebant ;  et  morbus  nautas  nostros 
tam  saepe  adoriens  exempla  similia  prae¬ 
bet. 

Pauca  memorantur  exempla,  in  quibus 
homines  generosi  morbo  laborabant  ;  sed 
vitam  eorum  descriptam  non  habemus. 

In  Nyctalopia  idiopathica  valetudo  adver¬ 
sa  rarissime  adest.  Aliquando,  secundum 
Dom.  Bampfield,  irritabilis  et  timens  fit 
ager  \ 

Alios  vero  morbos  Nyctalopia  saepe  co¬ 
mitatur.  In  omnibus,  quae  ipse  vidi,  ex¬ 
emplis,  homines  scorbuto  plus  minusve  im- 


(1)  Vide  Hippocrat.  Oper.  Omn.  De  Morb.  Vulgarib.  Lib.  vi. 
Sect.  vii.  p.  1195.  Genevae  1657. 

(2)  Vide  Medico- Chirurg.  Trans,  loc.  cit.  p.  42, 

butos  invaserat ;  et  plurima  ejusmodi  scrip- 
tores  medici  narrant. 

Scarpa  credit  morbum  e  ventriculi  vitio 
saepius  pendere  ;*  et  plures  Classis  Regiae 
chirurgi  eandem  fecerunt  observationem. 
Morbi  cerebri  aliquando  subesse  videntur  j 
quippe  gravedo,  capitis  dolor  et  apud  in¬ 
ternos  oculorum  angulos,  &c.  Nyctalopiam 
nonnunquam  praecedunt  vel  comitantur. 

Hippocrati2,  et  Celso5  visum  est,  mulie¬ 
res  et  virgines,  quibus  menses  apparent, 
morbo  non  esse  proclives $  sed  Domino 
Dale  obvenit  exemplum,  quo,  post  cata - 
menta  immodica,  eandem  malum  hocce  sae¬ 
pius  invasit.1 2 3 4 

Nyctalopia  nulli  aetati,  sexui,  aut  tem* 
peramento  propria  est ;  neque  oculos  ullae 
magnitudinis  vel  coloris  peculiaris,  prae 
caeteris  adoritur. 


(1)  Vide  Scarpa  Malatiie  degli  Occhi,  p.  252.  Pavia,  1801. 
u  Quandoque  fit  propter  communitatem  stomachi  et  cerebri” 
Avicenna  Cannon.  Lib.  III.  Fen.  5.  Tract.  4.  c.  5.  p*  561. 

(2)  Op.  citat .  Praedict.  Lib.  II.  sect.  ii.  p.  110. 

(3)  Vide  Celsi  de  Medicina ,  Lib.  VI.  Cap.  VI.  p.  369.  Lugdun. 
Batav.  1730. 

(4)  Vide  Philos.  Trans .  Vol.  III.  Pt.  L  Cb.  V.  §  xli.  p.  282, 
et  283. 

DE  CAUSIS  PRAED1SPONENTIBUS. 

Cum  historiam  morbi  supradictam  per- 

\ 

pendamus,  causae  imprimis  praedisponen- 
tes  omnia  esse  videntur,  quae  ad  corpus 
universum  et  praecipue  oculos  debilitan¬ 
dum  maxime  pollent.  Itaque  illos  multum 
laboris,  fatigationis,  vigiliaeque  subeuntes 
morbo  potissimum  proclives  invenimus. 
Hujusmodi  causae  nautas  nostros  morbo 
tam  obnoxios  reddunt ;  quippe  qui  laborem 
insignem  patientes  vitam  degunt ;  somnus 
plerumque  interruptus,  et  fere  semper 
brevis  est ;  et  cibi,  quibus  utuntur,  saepe 
parum  salutares  sunt,  vel  ad  corpora  nutri¬ 
enda  minime  idonei.  Tot  tamque  ardua 
ferunt,  ut  vitae  eorum  illustris  ac  sedulus 
indagator  verbis  sequentibus  utitur  :  “  A 

6C  seaman,  at  the  age  of  45,  if  shewn  to  a 
<c  person  not  accustomed  to  be  among 
46  them,  would  be  taken  by  his  looks  to 
“  be  fifty-five,  or  even  on  the  borders  of 

€*  sixty.55 1  Eorum  oculi  quoque  vigiles, 
multo  obtutu  laesi,  et  requiete  egentes, 
quam  maxime  debilitantur,  et  ita  morbo 
opportuni  fiunt.  * 

Debiikas,  quovis  morbo  inducta,  inter 
causas  praedisponentes  habenda  est.  Mihi 
plane  videtur,  scorbutum  nullo  alio  modo 
proclivitatem  dare,  nisi  debilitatem  genera¬ 
lem  inducendo. 


DE  CAUSIS  EXCITANTIBUS. 

Corpori  a  causis  supra  memoratis  jam 
praedisposito  causae  excitantes  admotae 
Nyctalopiam  inducunt.  Harum  omnium 
radii  solis,  in  oculos  diu  multumque  inci¬ 
dentes,  primum  tenere  locum  rite  videntur. 


(1)  Vide  Blaneon  Diseases  of  Seamen ,  Ed.  Stia.  p.  189. 

(2)  Dom.  Baillie  de  hoc  malo  ita  loquitur  :  “  It  was  exclusively 
44  confined  to  the  topmen  and  to  the  marines  who  did.  duty  on  the 

gangways,  poop,  and  other  exposed  parts  of  the  ship.”  Medico - 
Chirurg .  Journal  and  Review,  Vol.  II.  p.  180. 

Hac  de  causa,  morbum  imprimis  fegiones 
intertropicas  infestantem  vidimus ;  etiam- 
que,  in  regionibus  temperatis,  sub  Jove 
aestivo,  emicare  solet.  Illis  quoque,  qui 
sub  dio  longe  versantur,  quippe  qui  luci  et 
soli  ardenti  valde  expositi  sunt,  potissimum 
imminet.  Quomodo  hae  causae  ad  morbum 
incitandum  agunt,  postea,  loco  idoneo,  ex¬ 
plicare  conabor. 

Vitia  cerebri  morbum  aliquando  excitare 
videntur,  namque  dolor  capitis,  usque  ad 
oculorum  angulos  micans,  eum  nomum- 
quam  comitatur.  Prope  ipsum  impetum 
Nyctalopiae,  aeger  a  Doctore  Pye  tracta¬ 
tus  usum  e  vestigio  pedum  amisit ;  etiam- 
que  viribus  artuum  penitus  refectis,  levis 
dolor  super  oculos,  sonitusque  in  capite 
sensus,  accessioni  caecitatis  quotidie  ante¬ 
cesserunt. 

Morbus  aliquando  iram  excipit  \ 

Bavari  causam  mali  usui  loleacei  panis” 
attribuunt  et  lolium  oculis  laedere  est 


(1)  Vide  Lettres  Edificinles,  loc.  cit.  p.  454. 

(2)  Vide  Halleri  Disput.  loc.  cit.  §  xxi. 


DE  NYCTALOPIA. 


15 


opinio  revera  valde  antiqua  \  Effectus  ejus 
noxii  saepius  notati  sunt  in  dolorem  capi¬ 
tis,  vertiginem,  aut  etiam  ipsam  mortem 
inducendo,  praecipue  si  lolium  pane  mis¬ 
tum  calide  comedendum  praeberetur  \ 

Ventriculi  quoque  vitia  inter  causas  ex¬ 
citantes  habenda  sunt ;  namque  hujus  mor¬ 
bi  comites  haud  raro  videntur. 

De  harum  modo  agendi  nunc  breviter 
disserendum  est. 


DE  PATHOLOGIA. 

Causis  remotis  enumeratis,  modum  ope¬ 
randi  exponere  nunc  operam  dabo. 

Ad  visum  perfectum  constituendum,  ne- 
cesse  est,  ut  copia  radiorum  lucis,  nec  ni» 


(1)  “  Careant  loliis  oculos  vitiantibus  agri.”  Ovidii  Fast. 
Lib.  I.  vers.  691. 

“  Sceledrus — Mirum  est  lolio  victitare  te  tam  vili  tritico. 

“  Palaestris— -Quid  jam  ?  Scel .  Quia  luscitiosus.”  Plautus  $ 
Miles  Gloriosus,  p.  475.  Coloniae,  1578. 

(2)  Audi  Praelectiones  Nostri  Doctoris  Rutherford  de  Lolio 
Temulento. 

mia,  nec  haud  satis,  retinam  stimulet.  Sed 
hanc  copiam  justam  ac  ordinatam  (aciei 
semper  necessariam)  ex  impressionibus  an¬ 
tecedentibus  omnino  pendere,  liquet ;  nam¬ 
que  si  oculus  splendidae  luci  assuetus  sit, 
lux  obscurior  visum  non  ciet  ;  et  in  luce 
valde  obscura,  videndi  facultas  acerrima 
erit  homini  in  tenebris  perpetuis  degenti. 
Itaque  huic  in  carcere  incluso  visus  dis¬ 
tinctior  evddit ;  dum  illi  radios  solis  a  nive 
reflexos  diu  perpesso  solito  hebetior  fit  in 
die  minus  splendido,  quanquam  clara  lux 
sit.  Eodem  modo,  oculus,  quem  in  Nyc¬ 
talopia  luci  splendenti  diu  objectum  vidi¬ 
mus,  vix,  ac  ne  vix  quidem,  afficitur  obscu¬ 
riore  luce  noctis. 

Si  ulla  pars  saepius  et  plus  justo  stimu- 
letur,  sensus  ejus  obtunditur.  Lux  diutur¬ 
na  quemdam  retinae  torporem,  sive  facul¬ 
tatis  videndi  vim  imminutam,  efficit,  qui 
major  fit,  prout  causae  praedisponentes  vel 
excitantes  diutius  perstiterint.  Primo  sta¬ 
dio  morbi,  priusquam  retina  nimis  torpeat5 
oculorum  acies,  in  luce  clara,  et  pro  gra^ 

du  lucis,  plus  minusve  perfectam  se  habere 
solet.  Sed  cum  longius  processerit  mor¬ 
bus,  propter  torporem  retinae  auctum,  ocu¬ 
lus  lucem  artificialem,  etiamsi  claram,  mi¬ 
nime  sentit.  Dum  retinae  hic  torpor  uni¬ 
versus  perstat,  pupillam  patulam  et  immo¬ 
bilem  videmus,  illi  etiam  admota  luce,  nisi 
quae  ad  visum  excitandum  sufficiat. 

Eodem  fere  modo,  symptomatum  ratio¬ 
nem  reddere  possumus  in  illo  morbi  stadio 
provectiore,  ubi  solis  radios  directos  vel  re¬ 
flexos  oculus  pati  non  potest.  Sol  et  lux, 
qui  videndi  sensum  fregerant,  oculum  adeo 
stimulaverant,  ut  hic  quamdam  inflammatio¬ 
nem  subiisset.  In  hoc  statu  morbi,  ocu¬ 
lum  irritabilem,  et  pupillam  contractam  ad 
nimium  lucis  excludendum  notamus.  Ile- 
tina  stimulo  lucis  affici  adhuc  valente,  iridis 
contractiones  ac  dilatationes  quam  perfec¬ 
tae  pergunt,  oculusque  haud  seciis  ac  in  sa¬ 
nitate  apparet. 

Si  torpor  retinae,  a  luce  nimis  splendida 
oriens,  morbum  faceret,  satis  probabile  vi¬ 
detur,  aegrum  loco  in  tenebroso  de  die , 

c 


18 


DISSERTATIO  MEDICA 


oculorum  aciem  aeque  perditurum  ac  sub 
noctu ,  stimulo,  scilicet,  lucis  in  utroque  ex¬ 
emplo  pariter  subducto.  Hoc  autem,  ut 
supra  visum,  non  semper  evenit.  Hujus  ra¬ 
tio  fortasse  est,  quod  radii  solis  oculum  per 
totam  diem  longam  afficientes,  plus  polleant 
ad  morbum  producendum,  quam  si  per  par¬ 
tem  diei  solummodo  egissent.  Conclusio 
rationi  consentanea  videtur  ;  ad  eam,  autem,, 
confirmandam,  summa  et  diuturna  observa¬ 
tione  opus  esset. 

Vitia  cerebri,  ira,  et  alia  congestionem 
in  capite  inducentia,  Nyctalopiam  inferre 
possunt,  nervis  opticis,  vel  ad  originem  vel 
in  cursu  laedendo,  et  eorum  functiones  adeo 
perturbando,  ut  impressiones  debiles  lucis 
obscurae  ad  sensorium  deferre  nequeant. 
Ultimum  hujus  morbi  stadium  Amaurosis 
fieret. 

Eodem  modo,  ut  opinor,  ex  usu  lolii 
morbus  oriretur,  quippe  quod  cerebrum  per 
ventriculum  vitiet. 

Ex  consensu  speciali  ac  miro  ventricu¬ 
lum  inter  et  retinam,  pariter  liquet  Nycta- 

lopiam  vitiorum  illius  visceris  toties  comi¬ 
tem  facile  observari  posse. 

Omnibus  his  causis  agentibus,  si  eodem 
tempore  oculus  splendidae  luci  objectus  fu¬ 
isset,  in  morbum  facilius  incideret. 

“  Hujusmodi  vitium”— Nyctalopia  nem¬ 
pe — ‘£  in  quibusdam  exemplis,  oriri  visum 
66  est  a  pupilla  nimis  contracta  et  rigida, 
u  neque  sat  lucis  debilioris  in  oculum  ad- 
<€  mittente.”  1  Satis  constat,  rariorem  hunc 
pupillae  statum  morbum  inducere  posse ; 
sed  perpauci  eum  notarunt. 


DE  DIAGNOSI. 

Vix  ullo  alio  morbo  Nyctalopia  confun¬ 
di  potest ;  nihilominus  permagni  interesset, 
morbi  in  Classibus  nostris  adeo  communis, 
et  consiliis  desidiae  mire  accommodati,  dia¬ 
gnosin  tam  certam  statuere,  ut  dolis  calli¬ 
dorum  omnino  obstaretur.  Equidem  credo, 


(1)  Vide  Gregorii  Conspect.  Medicin.  Theoret.  Ed.  5ta,  p.  81. 

ut,  scientia  morbi  adhuc  imperfecta,  hoc 
heri  nequeat.  Si  pupilla  vel  contracta,  vel 
patula  semper  esset,  tunc  unam  dignoscen¬ 
di  methodum  haberemus  ;  sed  etiam  cum 
morbus  aliquot  menses  perstiterit,  pupilla 
mutationem  ullam  rarissime  subiit.  Aliis 
itaque  signis  opus  est ;  sed  equidem  nulla 
scio.  Famam,  mores,  vitamque  aegri  sedu¬ 
lo  inspicere  oportet ;  hisque  omnibus  per¬ 
pensis,  et  interrogationibus  diverse  factis, 
haud  saepe,  ut  mihi  videtur,  falli  possumus. 


DE  PROGNOSI. 

In  Nyctalopia  prognosis  admodum  faus¬ 
ta  semper  habenda  est.  Morbus  sua  sponte 
saepe  decedit ;  et  si  non,  exitus  lethalis 
nunquam  sequitur.  Duobus  in  exemplis, 
quaeDoctori  Forbes1  contigerunt,  epiphora 

(1)  Joannes  Forbes,  M.  D.  amicus  et  olim  condiscipulus  meus, 
vir  ingenii  acumine  et  variis  literarum  scientiaeque  disciplinis  valde 
instructus,  nunc  Societatis  Geologicae,  apud  Penzance,  in  comitatu 
Cornubiensi,  a  Secretis,  ibique  medicinam  faciens. 

hunc  morbum  excepit ; 1 2  et,  secundum  Do¬ 
minum  Bampfield  lippitudo  ac  myopisma 
interdum  inducuntur. z  Hic  quoque  dicit 
caecitatem  absolutam  evenisse,  et  testem 
hujus  opinionis  Bontium  citat.  Sed  illi 
scriptori,  qui  Bontium  Anglice  reddidit,  as- 
sensisse  videtur, — ejus  opinione  nimis  fi¬ 
dens  ;  namque  certe  quidem  Bontius  Nyc- 
talopiam  non  descripsit. 3 

Prognosin,  tamen,  Infaustam  nonnulli 
ducunt.  Ut  Sennerto4  ac  Etmullero 5  visum 
est,  Nyctalopia  raro  curatur  atque 
Boerhaavius  inquit,  nullum  remedium 
44  scio  quod  hoc  malum  tollere  possit.” 6 


(1)  Vide  Edin.  Med.  and  Surg.  Journ.  vol.  vii.  p.  419. 

(2)  Vide  Medico- Chirurg.  Trans,  loe,  cit.  p.  40. 

(3)  His  utitur  verbis. — “  Qui  Amboynam,  liandam,  ac  Mo- 
luceas  versus  navigant,  infestantur  saepe  debilitate  visus,  immo 

“  totali  caecitate - “quae  tamen  caecitas  non  semper  permanet  • 

“  sed  alterius  aeris  mutatione,  vel  melioris  diaetae,  saepe  recedit.”— 
Boniii  de  Medie.  Indor,  lib  IV.  p.  32.  Parisiis,  1645. 

(4)  Sennerti  Opera  Omnia,  tom.  III.  Part  III.  §  ii.  cap.  44. 
p.  227.  Lugduni,  1656. 

(5)  Etmulleri  Opera  Omnia,  Comp.  Colleg.  pract.  Lib.  II 
Art.  i.  p.  53.  Lond.  1701. 

(6)  H.  Boerhaav.  De  Morb.  Ocul.  §  158,  Gottingae  1750. 

DE  METHODO  MEDENDI. 

Medici  curationem  morborum  theoriis 
de  causis  eorum  accommodare  plerumque 
conati  sunt.  Quod  ad  Nyctalopiam  hoc  ap¬ 
prime  lucet.  Omnes  qui  Pathalogiam  Hu¬ 
moralem  crediderunt,  humores  oculorum  et 
totius  corporis  minuendi,  mutandi  aut  du¬ 
cendi  variis  usi  sunt  modis.  Ad  haec  effici¬ 
enda  “  diaetam  attenuatoriam,”  et  missio¬ 
nem  sanguinis  e  brachio  vel  partibus  oculo 
vicinis  suaserunt.  Purgantia  quoque  prae¬ 
scripserunt,  et  praecipue  illa  quae  (uti  hi 
censuerunt,)  <c  oculis  appropriata”  visa 
sunt.  Neque  “  reliqua  evacuantia”  ne¬ 
glexerunt,  “  sternutatoria,”  ce  pituitaria,” 
et  similia.  Necnon  varia  remedia  oculis 
admovenda, — collyria,  unguenta  et  pulve¬ 
res,  nimio  labore  pharmaceutices  antiquae, 
praeparata  et  perturbata, — in  usu  habue¬ 
runt. 

Nonnulla,  propter  rationes  manifeste  ab¬ 
surdas,  remedia  duxerunt.  Ita  “  hieracion” 

exhibitum  fuit,  quod  “  accipitres  aiunt 
scalpendo  eam  (herbam),  succoque  oculos 
tingendo,  obscuritati  visus  mederi.”  1  “  Fu¬ 
maria,”  ob  aliquamdam  similitudinem  ima¬ 
ginatam,  maculas  petularum  ejus  inter  et 
oculos,  visui  proficere  existimata  fuit.  Plu¬ 
ra  hujusmodi  exempla  proferrem,  sed  ne 
fusius  dicam,  sat  erit  sequentia  citare. 

66  Capras  negant  lippire,  quoniam  eae 
4C  quasdam  herbas  edant :  item  dorcadas  : 
“  et  ob  id  fimum  earum  cera  circumdatum 
£C  nova  luna  devorare  jubent.  Et  quoniam 
“  noctu  aeque  quoque  cernant,  sanguine 
“  hircino  sanari  lusciosos  putant,  Nyctalo- 
a  pas  a  Graecis  dictos.”  2  Hinc,  ut  vide¬ 
tur,  fons  et  origo  usus  hepatum  animalium 
in  Nyctalopia  curanda, — hepatum,  quorum 
beneficia,  longe  lateque  per  tot  secula  va¬ 
gata,  cum  confidentia  revera  mira,  affirmata 
sunt.  Variorum  animalium,  sed,  prae  cae¬ 
leris,  hircorum,  boum,  oviumque  hepata 

(!)  Foresti  Opera  Omn.  lib.  XI.  Obs.  58.  Frantof.  1654. 

(2)  C.  Plinii  Secund.  Natur.  Hist.  tom.  IV.  lib.  xxxyiii 
§  xlvii.  p.  616.  Parisiis,  1685. 

usurpata  sunt.  Nunc  vapor  hepatis  tosti 
oculis  admotus  fuit,— nunc  viscus  ipsum 
comedendum  praebitum  est,  postquam  prae¬ 
parationes  quam  maxime  complicatas  subi- 
isset,  et  cum  variis  stimulantibus  rite  et 
legitime  conjunctum  et  commixtum  fuis¬ 
set  !  Talia  curationem  effecisse  vix  credi- 
bile  est ;  et  nihilosecius  testimonia  de  iis 
prolata  ex  toto  rejicere  aut  vilipendere  for¬ 
sitan  temerarium  foret.  Hanc  rem  tractare 
non  ausim  ;  sed  observationi  et  experien¬ 
tiae  ampliori  tradere  contentus  sum.  1 

Paucis  igitur  de  hujus  morbi  curatione 
adhuc  memoratis,  methodum  medendi  pa- 


(1)  Nonnulla  exempla  vidi,  ubi  vapor  hepatis  bovini  oculis  ad¬ 
motus  curationem  efficere  visus  fuit.  Aegri  scorbuto  aliquantum 
laborarant,  et  purgantia,  cinchona,  hydrargyri  submurias,  variaqrre 
collyria  iis  nihil  profuerant.  Homines  ipsi  ad  hunc  vaporem  sese 
contulerunt,  et  ex  una  vel  altera  ejus  applicatione  morbum  decedere 
affirmaverunt.  Amicus  meus  Doctor  Dods,  tunc  temporis  Magnae 
Britanniae  navis  bellicae  “  Apollo”  chirurgus,  idem  haud  raro 
notavit. 

De  morborum  nervosorum  natura  multum  adhuc  latet ;  et  inter¬ 
missionibus  quam  proclives  sint,  omnes  agnoscunt.  Hujusmodi 
remedium,  itaque,  morbum  levare  credere  vix  possumus.  Malum 
in  his,  ut  jn  plurimis  aliis  exemplis,  sua  sponte  fortasse  abierit;  vel 
alicui  causae  non  perceptae  aut  ignotae  cesserit.  Historiam  Nyc- 
talopiae  intimam  adhuc  valde  imperfectam  esse,  fatendum  est  om¬ 
nibus.  * 

thologiae  supradictae  consentaneam,  et  ex¬ 
perientia  comprobatam,  quam  breviter  os¬ 
tendere  nunc  me  accingam.  Medela  de 
causis  morbi  multum  pendebit.  Si  ex  ullo 
cerebri  vitio  oriri  videatur,  missione  sangui¬ 
nis,  aliisque  ad  hoc  tollendum  remediis  uti 
oportet.  Si  morbida  ventriculi  vel  intesti¬ 
norum  conditio  morbum  induxerit,  vomi¬ 
tus,  purgantia,  et  alia  quae  hanc  conditio¬ 
nem  submoveant,  exhibere  expediat.  Nyc¬ 
talopia,  autem,  ullo  alio  morbo  rarius  comi¬ 
tatur,  et  de  generali  ac  speciali  debilitate 
plerumque  pendere  videtur.  Itaque,  ad  to¬ 
tius  corporis  et  praesertim  oculi  vires  redin¬ 
tegrandas  niti  debemus.  Causas  excitantes 
evitando,  et  generali  vel  topico  stimulan¬ 
tium  usu,  hoc  effici  potest.  Hinc,  ut  equi¬ 
dem  puto,  modo  sequenti,  intra  septem  vel 
quatuordecim  dies,  curatio  facta  fuit.  Doc- 
tor  Guthrie  de  morbo  haec  verba  habet : 
6C  It  is  cured  by  the  use  of  a  bitter  tonic  in- 
fusiori,  1  even  although  the  patient  conti- 


(1)  Infusum  fiat  e  “  Centaurea  Cyanus,”  Linnaei, 

4t  nues  bis  daily  hard  labour,  providing  he 
“  sleeps  as  at  other  seasons  during  the 
ct  night.”  1  Etsi  morbus  ita  curari  possit ; 
certe  multo  citius  medetur,  stimulos  vel 
oculo  ipsi  vel  partibus  ei  vicinis  applicando. 
Stimuli  topici  oculum  valdius  excitant,  et, 
hoc  modo,  ut  opinor,  vesicatoria  ad  cura¬ 
tionem  adeo  polleant.  Primus  hanc  metho¬ 
dum  medendi  Dom.  Bampfield  luculenter 
notavit  et  commendavit,  et  laudem,  ideo 
meritus  est ;  quanquam  emplastra  vesicato¬ 
ria  nuchae  et  partibus  aliis  ab  oculo  remotis 
olim  in  usu  fuerunt.  Eorum  effectus  ita 
memorat :  “  A  succession  of  blisters  to  the 
<c  temples,  of  the  size  of  a  crown,  or  a  half- 
<c  crown  piece,  applied  tolerably  close  to  the 
“  external  canthus  of  the  eye,  has  succeed- 
“  ed  in  every  case  of  idiopathic  hemeralo- 
‘  -  pia  which  I  have  seen.  Under  their  ap- 
‘c  plication,  the  retina  appeared  to  regain 
“  ifs  irritability  and  sensibility  to  impres- 
“  sions  from  light,  in  the  same  gradual 


(1)  Vide  Edin.  Med.  Comment.  loc.  cit.  p.  288, 

ec  manner  as  it  was  deprived  of  it.55 1  Unum 
vel  alterum  vesicatorium  aliquando  ad  cu¬ 
rationem  sufficiat ;  sed  tertium,  quartum, 
vel  quintum  morbo  plerumque  prorsus  me¬ 
detur.  Perpaucis  in  exemplis,  plura  neces¬ 
saria  sunt ;  vel  vesicatorium  continuum 
formando,  intra  dies  quatuordecim  curatio 
fere  semper  efficitur.  Eundem  exitum  feli¬ 
cem  alii  se  vidisse  testati  sunt. 

Interea  splendida  lux  evitanda,  et  sat 
somni  capiendum  est  Oculos  aqua  frigida 
saepius  lavare  quoque  proderit. 

Praeter  vesicatoria,  aliis  etiam  stimulis 
topice  uti  juvabit ;  et  praesertim  vapore 
aquae  ammoniae. 

Ad  curationem  electricitas  nonnunquam 
valuit ;  et  revera,  ni  fallor,  valde  utilis  in¬ 
venietur.  Fortasse  aura  galvanica  pariter 
prodesset. 

An  oculum  stimulo  lucis  affici  minus  ob¬ 
noxium  Belladonna  redderet  ?  An  acces¬ 
sum  vel  reditum  morbi  prohibere  posset  ? 


(l)  Vide  Medico  Chirurg.  Trans.  loc.  cit.  p.  47. 

Nil  nisi  haec  habeo,  quae  de  hujus  mor¬ 
bi  methodo  medendi,  judicum  eruditorum 
examini,  et  lectorum  benignitati,  subjiciam. 
Hic?  figitur,  ne  fusius  dicam,  opusculum 
meum  ad  finem  duco. 

